Nord-Trøndelag Arbeiderparti

Nord-Trøndelag Arbeiderparti var Arbeiderpartiets fylkesorganisasjon i Nord-Trøndelag.

Nordre Trondhjems Amts Arbeiderparti ble stiftet den 16. mai 1903, men fra 1907 ble Nord-Trøndelag delt mellom de to kretspartiene Inntrøndelag arbeiderparti og Namdal arbeiderparti, et resultat av valgordningen av 1906. Arbeiderpartiet har vært representert på Stortinget fra fylket siden 1922. Fra 1946 hadde de to kretspartiene arbeidet for et tettere samarbeid, og i 1951 ble Samarbeidsnemnda mellom de to partiene opprettet. Nemnda skulle fungere som et overbygg av de to partiene, blant annet i fylkestingssaker og organisering av stortingsvalg. Fra 1969 avholdt Inntrøndelag og Namdal arbeiderpartier felles årsmøte.

I juni 1969 oppnevnte samarbeidsnemnda en komité med mandat til å utføre en «vurdering av organisasjonssituasjonen og fremlegg av løsninger med henblikk på sammenslutning til ett fylkesparti». Komiteen avla sin rapport i november dette året, og gikk inn for sammenslutning mellom de to kretspartiene. Det var allikevel ikke gjort i en håndvending å slå de to lagene sammen. På årsmøtet i 1970 stemte flertallet av medlemmene i Namdal arbeiderparti mot en sammenslutning.

Arbeiderpartiets sentralstyre grep inn i saken og påla sammenslåing, og fra 1. januar 1974 ledet Samarbeidsnemnda arbeidet i både Namdal og Inntrøndelag arbeiderpartier. De to kretspartiene ble slått sammen til Nord-Trøndelag Arbeiderparti under et møte på Steinkjer fra 2. til 3. mars 1974.

I 2017 vedtok Nord-Trøndelag Arbeiderparti og Sør-Trøndelag Arbeiderparti å slå seg sammen til Trøndelag Arbeiderparti.

 Ledere 
Ledere i fylkesstyret
Håkon Westrum 1974–1978
Roger Lyngås 1978–1982
Rolf Bjørn Hagen 1982–1986
Johan Solheim 1986–1992
Anne-Lise Grande Vollan 1992–1994
Alf Daniel Moen 1994–1995
Susanne Bratli 1995–1998
Bernt Hågensen 1998–2002
Jon Olav Alstad 2002–2004
Edvard Øfsti 2004–2008
Gerd Janne Kristoffersen 2008–2012
Robert Svarva 2012–2014
Bjørn Engen 2014–2017
Anne Marit Mevassvik 2017Ledere i fylkestingsgruppen
Kåre Sjøvold 1976–1983
Yngve Øhrbom 1984–1987
Arne Ness 1988–1991
Bjarne Håkon Hanssen 1992–1995
Merethe Storødegård 1995–1997
Oddvar Kvamme 1997–1999
Per Bårdsen 1999–2003
Laura Sve Øie 2003–2006
Sturla Sørgaard 2006–2007
Ingvild Kjerkol 2007–2009
Carl Sitter Geving 2009–2015
Jan Inge Kaspersen 2015–2017

 Referanser 

 Litteratur 

Kategori:Arbeiderpartiets fylkesorganisasjoner
Kategori:Politikk i Nord-Trøndelag
Kategori:Politiske partier etablert i 1974
Kategori:Opphør i 2017